Lingua Franca Nova/1

Disionario (LFN-Engles)

La familia


Estas es sinco persones. On ave tre enfantes. Esta (a) es un bebe. Esta (b) es un xica. Esta (c) es un xico. On ave du adultes. Esta (d) es un om. Esta (e) es un fem. La fem es la sposa de la om. El es sua sposa. La om es la sposo de la fem. El es sua sposo. Los es sposida. La om es la padre de la enfantes. El es sua padre. La fem es la madre de la enfantes. El es sua madre. Los es jenitores. La xica es la sore de la xico e la bebe. La xica es la fia de la madre e la padre. La xico es la frate de la xica e la bebe. La xico es la fio de la madre e la padre. La persones es un familia.

Plural
-s, si la nom fini en un vocal (-a, -e, -i, -o, -u)
 * un xico, du xicos, tre xicos... 157 xicos.
 * un sposa, du sposas, tre sposas... 792 sposas.

-es, si la nom fini en un consonante (-b, -c, -d, -f, -g, -j, -l, -m, -n, -p, -r, -s, -t, -v, -x, -z)
 * un om, du omes, tre omes... 450 omes.
 * un fem, du femes, tre femes... 386 femes.

Esemplos:


 * La bebe es un enfante peti.
 * La padre ave tre enfantes.
 * La padre es un jenitor.
 * La padre e la madre es jenitores.

Problemes
La padre es la _____ de la madre.

La fia es la sore de la ___.

La madre e la padre e la enfantes es un _______.

On ave ___ enfantes.

La padre es un __.

La madre es un ___.

La solves

< Spele e Pronunsia

> Lingua_Franca_Nova/2